CELEX: 22014A1129(01)
Language: hr
Date: 2014-10-31 00:00:00
Title: Sporazum u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali)

29.11.2014   
            
            
               HR
            
            
               Službeni list Europske unije
            
            
               L 344/3
            
         PRIJEVOD
   SPORAZUM
   u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali)
   Bruxelles, 20. listopada 2014.
   Poštovani,
   U okviru svoje zajedničke sigurnosne i obrambene politike Unija je u veljači 2013. pokrenula vojnu misiju za doprinos osposobljavanju oružanih snaga Malija (EUTM Mali). Na isti način Unija je u travnju 2014. pokrenula civilnu misiju za potporu snagama unutarnje sigurnosti Malija (EUCAP Sahel Mali). Status misije EUCAP Sahel Mali i njezina osoblja mora biti predmet međunarodnog sporazuma sklopljenog između Europske unije i Republike Malija.
   Kao što Vam je poznato, 4. travnja 2013. Republika Mali sklopila je Sporazum o statusu misije EUTM Mali u Republici Maliju. Odredbe tog sporazuma, uz određene iznimke, u potpunosti su prilagođene potrebama misije EUCAP Sahel Mali. Slijedom toga, predlažem Vam da se sve odredbe tog sporazuma (članci od 1. do 19.), osim članka 1. stavka 3. točke (e) i članka 13. stavaka od 2. do 5., primjenjuju na misiju EUCAP Sahel Mali pri čemu se podrazumijeva sljedeće:
   
               —
            
            
               svako upućivanje na misiju EUTM Mali smatra se upućivanjem na misiju EUCAP Sahel Mali;
            
         
               —
            
            
               u članku 1. stavku 3. točki (a), izraz „vojni stožer” zamjenjuje se izrazom „stožer misije EUCAP Sahel Mali”;
            
         
               —
            
            
               u članku 1. stavku 3. točki (c), definicija „zapovjednika misije” zamjenjuje se sljedećom definicijom: „‚voditelj misije’ znači voditelj misije EUCAP Sahel Mali na terenu”;
            
         
               —
            
            
               u članku 9. stavku 2. riječi „vojno osoblje” zamjenjuju se riječju „osoblje”;
            
         
               —
            
            
               u članku 10. stavku 3. riječi „oružanim snagama države domaćina” zamjenjuju se riječima „osoblju ili civilnim instruktorima države domaćina”.
            
         Bila bih Vam zahvalna kada biste me izvijestili slažete li se s ovim prijedlozima.
   U slučaju potvrdnog odgovora s Vaše strane, ovo će pismo, zajedno s Vašim odgovorom, predstavljati pravno obvezujući međunarodni sporazum između Europske unije i Republike Malija o statusu misije EUCAP Sahel Mali, koji će stupiti na snagu na dan primitka Vašeg pisma s odgovorom.
   Poštovani, molim Vas primite izraze mojeg najdubljeg poštovanja.
   
      Za Europsku uniju
   
   Bamako, 31. listopada 2014.
   Poštovana,
   Zahvaljujem Vam na Vašem pismu od 20. listopada 2014. u vezi sa statusom misije ZSOP-a Europske unije u Maliju (EUCAP Sahel Mali) na državnom području Republike Malija koje glasi kako slijedi:
   „U okviru svoje zajedničke sigurnosne i obrambene politike Unija je u veljači 2013. pokrenula vojnu misiju za doprinos osposobljavanju oružanih snaga Malija (EUTM Mali). Na isti način Unija je u travnju 2014. pokrenula civilnu misiju za potporu snagama unutarnje sigurnosti Malija (EUCAP Sahel Mali). Status misije EUCAP Sahel Mali i njezina osoblja mora biti predmet međunarodnog sporazuma sklopljenog između Europske unije i Republike Malija.
   Kao što Vam je poznato, 4. travnja 2013. Republika Mali sklopila je Sporazum o statusu misije EUTM Mali u Republici Maliju. Odredbe tog Sporazuma, uz određene iznimke, u potpunosti su prilagođene potrebama misije EUCAP Sahel Mali. Slijedom toga, predlažem Vam da se sve odredbe tog sporazuma (članci od 1. do 19.), osim članka 1. stavka 3. točke (e) i članka 13. stavaka od 2. do 5., primjenjuju na misiju EUCAP Sahel Mali pri čemu se podrazumijeva sljedeće:
   
               —
            
            
               svako upućivanje na misiju EUTM Mali smatra se upućivanjem na misiju EUCAP Sahel Mali;
            
         
               —
            
            
               u članku 1. stavku 3. točki (a), izraz ‚vojni stožer’ zamjenjuje se izrazom ‚stožer misije EUCAP Sahel Mali’;
            
         
               —
            
            
               u članku 1. stavku 3. točki (c), definicija ‚zapovjednika misije’ zamjenjuje se sljedećom definicijom: ‚‚voditelj misije’ znači voditelj misije EUCAP Sahel Mali na terenu’;
            
         
               —
            
            
               u članku 9. stavku 2. riječi ‚vojno osoblje’ zamjenjuju se riječju ‚osoblje’;
            
         
               —
            
            
               u članku 10. stavku 3. riječi ‚oružanim snagama države domaćina’ zamjenjuju se riječima ‚osoblju ili civilnim instruktorima države domaćina’.
            
         Bila bih Vam zahvalna kada biste me izvijestili slažete li se s ovim prijedlozima.
   U slučaju potvrdnog odgovora s Vaše strane, ovo će pismo, zajedno s Vašim odgovorom, predstavljati pravno obvezujući međunarodni sporazum između Europske unije i Republike Malija o statusu misije EUCAP Sahel Mali, koji će stupiti na snagu na dan primitka Vašeg pisma s odgovorom.”
   Čast mi je obavijestiti Vas da prihvaćam uvjete navedene u Vašem pismu.
   Poštovana, molim Vas primite izraze mojeg najdubljeg poštovanja.
   
      Za Republiku Mali